Mesajul Familiei Regale după incendiul de la spitalul din Piatra Neamţ: "Suntem alături cu tot sufletul".
10 pacienți care erau intubați pe secția ATI, diagnosticați cu COVID-19, au murit. Familia Regală a postat pe Twitter mesajul Majestăţii Sale. Majestatea Sa Margareta: "Suntem alături cu tot sufletul de famiile îndurerate".
Majestatea Sa Margareta, Custodele Coroanei, a transmis, duminică, un mesaj de solidaritate, după tragedia din Piatra Neamț, unde 10 oameni internați la ATI cu Covid-19 au murit în incendiu: "Fiecare viață în parte este neprețuită", spune Majestatea Sa."Familia mea și cu mine ne rugăm pentru cei dispăruți și suntem alături cu tot sufletul de familiile îndurerate!", a spus Custodele Coroanei.MS Margareta spune că afecțiunea și gândurile tuturor se îndreaptă către medicul de gardă, care și-a riscat propria viață pentru a-și salva pacienții și îi dorește să se însănătoșească."În aceste momente de adâncă durere, avem nevoie să ne amintim că fiecare viață în parte este neprețuită", a mai spus Majestatea sa, în mesajul transmis.